Tisztelt SzOSzöv Tagok és Jövőbeni SzOSzöv Tagok!

A SzOSzöv elnökség határozatot hozott arról, hogy elkezdjük a szövetség szervezetfejlesztését, annak érdekében, hogy ki tudjuk alakítani a most már 1500 körül járó szociális szövetkezetek hatékony érdekvédelmét, a szociális szövetkezeteket támogató szakmai szolgáltatásokat.

A szervezetfejlesztés megvalósításához Antal Norbert szervezetfejlesztő felajánlotta önkéntes munkáját. Kiindulásként egy problémafeltáró, a lehetőségeket felkutató üléssel kezdenénk a fejlesztési munkát **2013. november 28-án 10.00 és 13.00** óra között. Ezt követően pedig várhatóan havonta egyszer tartanánk hét egymást követő alkalommal szervezetfejlesztési találkozást 2-3 órában. A témáink lennének: 1.) küldetés 2.) alapelvek, hogyan akarjuk elérni 3.) jövőkép 4.) emberek, kompetenciák 5.) szervezeti felépítés -döntések 6.) folyamatok 7.) költségek, források.

Az elmúlt évek tapasztalatai alapján azt mondhatjuk, hogy a gyakorlatban három szociális szövetkezeti típus jött létre Magyarországon. Az egyik legelterjedtebb - nevezzük ’A típus’-nak - **„Hátrányos helyzetűek foglalkoztatási integrációját biztosító szociális szövetkezet**”. Amely a hátrányos helyzetű tagjainak és a működési területén élő nem tag hátrányos helyzetűek számára munkalehetőséget, foglalkoztatását biztosít, illetve szervez vagy külső foglalkoztatóként (beleértve a megváltozott munkaképességűek esetében a rehabilitációs akkreditációs tanúsítvánnyal rendelkező munkáltatót) intézményi foglalkoztatást biztosít.

A másodikat – nevezzük ’B típusnak’ - **Helyi közösségi szükségleteket kielégítő szociális szövetkezet.** A piacgazdaság egyéni, globalizált érdekeket képviselő szemléletével szemben, a helyi közösségi érdekeket képviselő, a helyi szükségletekre választ adó szociális szövetkezet. Tagság összetétele a helyi viszonyoknak, tevékenységeknek megfelelő, ebben a szövetkezeti típusban tag az önkormányzat és a karitatív szervezet is. Ez a szociális szövetkezet típus tudja felvállalni a megszervezését és működtetését a helyi közszolgáltatásoknak, többek között a közfoglalkoztatásnak, illetve a jövőben a szociális- egészségügyi és oktatási szolgáltatásoknak, valamint a helyi közösség tagjai szociális helyzetének javítását, segítését egyéb módon.

A harmadik - nevezzük ’C típus’-nak - **Közösségi vállalkozásként működő szociális szövetkezet.** A szövetkezeti elveket fontosnak tartó, a közösség által létrehozott közösségi vállalkozás, amely alternatív gazdasági együttműködésre, alternatív közösségi értékrend szerinti életforma kialakítására épül és a fenntartható fejlődés szempontjait helyezi középpontba.

Területi megoszlás szerint az egyes régiókban a szociális szövetkezetek százalékos aránya a következő: Észak-Magyarország 21%; Közép-Magyarország 15%; Észak-Alföld 28%; Dél-Alföld 9%; Dél-Dunántúl 15%; Közép-Dunántúl 7%; Nyugat-Dunántúl 5%.

Tevékenységi terület szerint a szociális szövetkezetek 51 %-a szolgáltatást nyújt, mezőgazdasági tevékenységet folytat 19%; ipari tevékenységet folytat szintén 19%; kereskedelmi tevékenységet 7%; turizmus területén tevékenykedik 2% és nincs adat 2%-ról.

A szövetség működése szempontjából (és a szervezetfejlesztésnél is) fontos lenne, hogy minden típusú szociális szövetkezet, lehetőleg minden régióból, minden település típusból, minden tevékenységi területről, régen alakult és újonnan létrejött, képviselve legyen, hogy a sajátos szempontjaikat a közös gondolkodásba, fejlesztésbe megjeleníteni, képviselni, érvényesíteni tudjuk, ezzel a szociális szövetkezetek közös képviseletének, szolgáltatásainak legoptimálisabb tartalmát és szervezeti formáját tudnánk kialakítani.

Ha valaki azt a kérdést teszi fel magának, hogy miért vegyen részt az ő szociális szövetkezetük a SzOSzöv szervezetfejlesztésében, arra az elnökség azt a választ tudja adni, hogy a SzOSzöv egy alulról létrejött szervezet, amelyet a szociális szövetkezetek önmaguk azért hoztak létre, hogy a SzOSzöv hatékonyan tudja a szociális szövetkezetek érdekeit képviselni, szolgáltatásokat nyújtani, az egymás közötti kapcsolatokat, piacra jutást, marketinget szervezni. Együttműködésben a SzOSzöv keretében tudjuk egymást erősíteni, egymással összefogva a szociális szövetkezetek autonóm működéséhez szükséges jogszabályi, társadalmi és gazdasági környezetet, az igényeinknek megfelelő szolgáltatásokat kialakítani.

Várjuk a szociális szövetkezetek jelentkezését a Szociális Szövetkezetek Országos Szövetségének szervezetfejlesztéséhez 2013. november 22-én 24 óráig.

A jelentkezés elküldhető interneten keresztül az alábbi linkről: <https://docs.google.com/forms/d/1gk23rb6BUw6ySB8CSMYSu5PsHaLVbo5DOo7rxU9AWY4/viewform>

vagy a mellékelt jelentkezési lapon.


Miután a szervezetfejlesztési folyamat maximális létszáma 50 fő lehet, ezért szervezetenként egy személy részvételére van lehetőség. A szociális szövetkezet döntse el, hogy kit bíz meg a szervezet képviseletével a fejlesztési folyamatban. A képviselő személynek (és a szervezetnek) vállalnia kell, hogy lehetőleg mind a nyolc tervezett alkalommal részt vesz a fejlesztési folyamatban. A SzOSzöv a lehetőségeihez mérten igyekszik az útiköltséget téríteni a résztvevők számára.

A jelentkezések sorrendje alapján a SzOSzöv elnöksége a fenti szempontok szerint (típus, régió, tevekénység, alakulás időpontja) igyekszik összeállítani a szervezetfejlesztési teamet. A jelentkezőknek visszajelzést 2013. november 26-án küldünk, amikor a létszám függvényében a helyet is közölni tudjuk.

Minden szociális szövetkezet képviselőjét várjuk, hogy partnerünk legyen!

Budapest, 2013. november 15.

Üdvözlettel:



Németh László

SzOSzöv elnök

Ha nem tudja megtekinteni vagy elküldeni ezt az űrlapot, kitöltheti az interneten:   
<https://docs.google.com/forms/d/1gk23rb6BUw6ySB8CSMYSu5PsHaLVbo5DOo7rxU9AWY4/viewform>

# SzOSzöv szervezetfejlesztés jelentkezési lap

Az űrlap teteje

**Szociális szövetkezet neve \***

Képviselt szociális szövetkezet neve

|  |
| --- |
|  |

**Szociális szövetkezet címe \***

Székhely, illetve ha van telephely

|  |
| --- |
|  |

**Szociális szövetkezet e-mail címe**

e-mail elérhetőség

|  |
| --- |
|  |

**Szociális szövetkezet telefonszáma**

telefon elérhetőség vezetékes és mobil

|  |
| --- |
|  |

**Szociális szövetkezet alakulásának az éve \***

megalakulás időpontja

* + 2006 előtt
  + 2006
  + 2007
  + 2008
  + 2009
  + 2010
  + 2011
  + 2012
  + 2013

**Szociális szövetkezet típusa \***

mellékelt levélben részletes leírás a típusba sorolásról

* + ’A típus’ - **„Hátrányos helyzetűek foglalkoztatási integrációját biztosító szociális szövetkezet**”
  + ’B típus’ - **Helyi közösségi szükségleteket kielégítő szociális szövetkezet.**
  + ’C típus’ - **Közösségi vállalkozásként működő szociális szövetkezet.**

**Szociális szövetkezet régiója és megyéje \***

A működés helye

* + Észak-Magyarország
  + Nógrád
  + Heves
  + Borsod
  + Közép-Magyarország
  + Budapest
  + Pest megye
  + Észak-Alföld
  + Szabolcs
  + Hajdú
  + Jász-Nagykun-Szolnok
  + Dél-Alföld
  + Csongrád
  + Bács
  + Békés
  + Dél-Dunántúl
  + Somogy
  + Tolna
  + Baranya
  + Közép-Dunántúl
  + Komárom
  + Veszprém
  + Fejér
  + Nyugat-Dunántúl
  + Győr-Moson-Sopron
  + Vas
  + Zala

**Szociális szövetkezet tevékenységi területe \***

fő tevékenység besorolása

* + szolgáltatás
  + állatokkal
  + egészségügyi
  + információs
  + irodai
  + kisipari
  + kommunális
  + könyvtári
  + média
  + munkaerőpiaci
  + művészi
  + oktatás
  + postai
  + sport
  + szállítás
  + szociális
  + üzleti
  + vendéglátás
  + mezőgazdasági tevékenység
  + állattartás
  + növénytermesztés
  + ipari tevékenység
  + kereskedelmi tevékenység
  + élelmiszer
  + használtcikk
  + iparcikk
  + mezőgazdasági cikk
  + turizmus
  + Egyéb: 

**SzOSzöv tagja-e a szociális szövetkezet? \***

* + igen
  + nem

**SzOSzöv szervezetfejlesztésen résztvevő neve \***

Aki a szövetkezetet képviseli a szervezetfejlesztésen

|  |
| --- |
|  |

**e-mail címe \***

a szervezetfejlesztésen résztvevő e-mail címe

|  |
| --- |
|  |

**telefonszáma \***

a szervezetfejlesztésen résztvevő telefonszáma

|  |
| --- |
|  |

**Útiköltségtérítésre igényt tartok \***

Kérjük jelölje be, hogy tervezni tudjunk az igényekkel

* + igen
  + tömegközlekedés
  + autóval
  + telekocsit szervezek
  + telekocsihoz kapcsolódnék
  + jó lenne, de meg tudom oldani, vagy a szövetkezet vállalja az útiköltséget
  + nem igényelek útiköltséget
  + az egy alkalom várható költségét az egyéb rovatba kérjük beírni
  + Egyéb: 

**Kijelentem, hogy szándékom szerint a tervezett nyolc alkalmon részt veszek \***

Jó lenne, ha olyan ember kapcsolódna a szervezetfejlesztéshez, aki vállalni tudja a teljes folyamatban törtönő részvételt

**Köszönjük a jelentkezést és a szervezetfejlesztésben való részvétel szándékát!**

A jelentkezőknek visszajelzést 2013. november 26-án küldünk, amikor a létszám függvényében a helyet is közölni tudjuk.

Kiegészítő üzenetet itt lehet hagyni:

|  |
| --- |
|  |

**Jelentkezés leadásának a határideje 2013. november 22-én 24 óráig \***

Jelentkezés dátuma

.

:

Az űrlap alja